Aarhuus Stifts-Tidende, 1837-06-05
Danmarks Maifest, den 28de Mai. J Odense blev den feiret under Præsidium af dHr. Redacteur Ove Thomsen, Consul Grut og Kammerherre Oberst v. Levetzau, af hvilke Førstnævnte havde Forsædet som ordførende Præsident. Forsamlingen bestod af militaire og civile Embedsmænd, Honoratiores og Borgere, samt nogle af Fyens Stænderdeputerede. Derimod havde Byens Deputerede Hr. Cancellieraad Hempel, og Suppleanten Major Andrup seet sig forhindrede i at deeltage. J Anledning af Dagens Høitidelighed proponeredes en heel Deel patriotiske Toaster, hvilke alle udbragtes i smaae Taler og efter at hvergang den første Præsident havde ringet med en lille Sølvklokke og givet den Proponerende Ordet. Den første Skaal var for Hs. M. Kongen, udbragt af den ordførende Præsident. De øvrige Skaaler bleve udbragte i følgende Orden, for Stænderinstitutionen, af den anden Prædent; for Østifternes Deputerede, af den tredie Præsident; for Almeenaanden, af Stænderdeputeret Agent Bruun; for Borgertilfredshed, af Biskop Faber; for Trykkefriheden, af den ordførende Præsident; for almeennyttige Kundskabers Udbredelse, af Generalrigscommissair Abrahamson, for Enighed imellem Kjøbstædborgere og Landmænd, af Stænderdeputeret Propr. Langkilde; hvorefter Dr. theologi Kalkar fremsagde et overmaade smukt Digt, der sluttede saaledes: Hvi skulde vi paa denne skiønne Dag, Da Minderne saa stærkt vort Hjerte gribe, Ei tænke paa det danske Handelsflag, Paa vore nære, vore fjerne Skibe, Ja gid – saa ønsker vist hver Dannemand – Vor Søefart hæves, Handel maa oplives! En Skaal for Danmarks giæve Handelstand, Thi ved dens Velstand Alles Lykke trives Den følgende Togst, proponeret af Selskabets anden Præsident, var for Finantsernes Offentlighed. Den næste for Danmarks Søe- og Landkrigere, af Justitsraad Reimuth. Derpaa bragte Grev Petersdorff et Ønske for Bondestandens og Agerdyrkningens Opkomst i Danmark, hvorpaa Generalrigscommissair Abrahamson henledte Opmærksomheden paa de oplyste Mænd som først gik Kongen tilhaande med deres Raad ved Stænderinstitutionens Jndførelse. To af disse Mænd, Khre. Jens Benzon og Justr. Reimuth, hædrede Forsamlingen med deres Nærværelse, og den Førstnævnte af disse takkede for Skaalen. Dernæst udbragtes en Togst for A. S. Ørsted, af Assessor Schønheyder, en for Asylets høie Beskytterinde, af Procurator S. Hansen; og en for den hulde Danneqvinde, af Selskabets tredie Præsident. Da endeligen Generalrigscommiss. Abrahamson bragte Præsidenterne Selskabets Tak, tog den ordførende Præsident (Hr. Ove Thomsen) paa Samtliges Vegne Ordet. Alle vare de - sagde han blandt Andet: komne som Fremmede til Odense; den Enes Vugge stod blandt Norges Klipper, den Andens ved Bretlands Kyst, og var end Taleren selv nedstammende fra det Slesvigske, født og opdragen paa Jyllands Grund, og uddannet i Hovedstaden - Dansk af Fødsel, saa var han dog indtil de sidste Aar fremmed i den Provinds hvor han nu søger at finde hæderligt Udkomme for sig og Sine, og hvor saa mangfoldige Medborgere, Høie og Lave, have givet ham de utvetydigste Beviser paa inderlig Velvillie og Hengivenhed. Alle Tre føle sig lykkelige i den Samfundskreds der har optaget dem som Brødre, og de ønskede derfor af Hjertets Grund Held og Velsignelse over Odense Bye og Borgere, for hvilket Ønske Kbm. Chr. Jürgensen paa Borgernes Vegne bragte Præsidenterne en hjertelig Tak. Festen endtes med det Ønske, at denne Dags Betydning maa meer og meere erkjendes af taknemmelige Danske, og at Gud ville endnu længe bevare vor høitelskede Konge.